jkorsvik/nowiki_second_scrape_merged huggingface dataset:
Francis Hughes

Francis Hughes (irsk Proinsias Mac hAodha; født 28. februar 1956, død 12. mai 1981) var et nordirsk medlem av først Den offisielle IRA (OIRA) og deretter Den provisoriske IRA (PIRA). Han var den andre som døde under sultestreiken i Nord-Irland 1981. 
Hughes vokste opp som en av ti søsken i en republikansk familie i det sørlige Derry. Hans far hadde vært medlem av IRA, men hadde gått ut av organisasjonen og slått seg ned som gårdbruker. Hughes ble aktiv først i OIRA, og gikk så over til PIRA. 
I 1977 var han involvert i drapet på to medlemmer av Royal Ulster Constabulary (RUC) nær Moneymore i forbindelse med at bilen hans ble stoppet. Han og to andre PIRA-medlemmer klarte å rømme over noen jorder. 
I tiden som fulgte organiserte han flere angrep. I forbindelse med bombingen av hjemmet til en politimann i Tyrone fant man fingeravtrykket hans, og han ble ettersøkt. Den 17. mars 1978 ble han arrestert nær Maghera etter en skuddveksling med Special Air Service (SAS). En SAS-soldat, visekorporal David Jones, ble drept, og en annen ble alvorlig såret. Hughes ble såret i benet; han klarte å kravle seg vekk, men ble raskt innhentet og overgav seg.
I februar 1980 ble han dømt til 83 års fengsel for mordet på en soldat (livstids fengsel) og for å ha skutt og såret en annen (fjorten års fengsel) samt for en rekke terrorangrep over en periode på seks år. Sikkerhetsstyrkene beskrev ham som «fullstendig fanatisk» og «en hensynsløs morder», mens republikanere omtalte ham som «fryktløs og aktiv». Etter hans død kom det i forbindelse med en utleveringssak mot Dominic McGlinchey frem at man hadde funnet Hughes' fingeravtrykk også i en bil som ble brukt ved drapet på den 77 år gamle protestantiske kvinnen Hester McMullan i Toomebridge i 1977.Hughes tok del i den første sultestreiken i Maze fengsel i 1980, og ble også med på den andre i 1981. Han sluttet å ta til seg næring den 15. mars 1981, to uker etter Bobby Sands. Han var den andre som døde, den 12. mai, etter 59 dager uten mat. Hans død førte til opptøyer i nasjonalistiske områder i Nord-Irland. Hans fetter, Thomas McElwee, var den niende av ti sultestreikende som døde. 
Broren Oliver Hughes var tidligere lokalpolitiker for Sinn Féin, men gikk så over til å sitte i distriktsrådet i Magherafelt som uavhengig representant.


== Referanser ==
Autorisasjonssamtale

En autorisasjonssamtale gjennomføres som en del av en sikkerhetsklarering. Det er en formell samtale mellom autoriserende myndighet (de som anmoder om en klarering) og den som skal sikkerhetsklareres. Autorisasjonssamtalen vil kunne synliggjøre sårbarheter og trusler som ikke fremkommer av relevante registre ved gjennomføring av personkontroll.


== Prosess ==
Autorisasjonsansvarlig skal foreta en vurdering om han/hun har tillit til den som skal autoriseres. Under en autorisasjonssamtale undertegner man taushetserklæring. Taushetserklæringen skal undertegnes som bekreftelse på at den som skal autoriseres har satt seg inn i sikkerhetsbestemmelsene og for å bevisstgjøre taushetsplikten. 
Autorisasjonsansvarlig skal også kontrollere at opplysningene den som skal autoriseres gir, er tilstrekkelige og oppdaterte.Dersom det fremkommer opplysninger som gjør at autoriserende myndighet ikke har tillit, vil saken bli innberettet for klareringsmyndigheten som vurderer saken og avgjør hvorvidt en person skal få autorisasjon eller ikke.


== Referanser ==
Tokyo Warhearts

Tokyo Warhearts er et konsertalbum fra det finske power metal-bandet Children of Bodom.


== Sporliste ==
«Intro» (1:25)
«Silent Night, Bodom Night» (3:23)
«Lake Bodom» (4:08)
«Warheart» (4:07)
«Bed of Razors» (4:35)
«War of Razors» (2:10)
«Deadnight Warrior» (3:32)
«Hatebreeder» (4:30)
«Touch Like Angel of Death» (5:53)
«Downfall» (4:47)
«Towards Dead End» (6:10)


== Personell ==
Alexi Laiho – Vokal og gitar
Alexander Kuoppala – Gitar
Janne Viljami Wirman – Keyboard
Henkka Seppälä – Bass
Jaska Raatikainen – Trommer


== Eksterne lenker ==
(en) Tokyo Warhearts på Discogs 
(en) Tokyo Warhearts på MusicBrainz 
(en) Tokyo Warhearts på Encyclopaedia Metallum
Jack Ryan jr.

Jack Ryan jr. er sønn av Jack Ryan, som er hovedperson i de fleste av Tom Clancys bøker, han har i boken Tigerens tann blitt en voksen mann på 24-25 år. I tidligere bøker har vi fulgt ham som et "sidekick" fra han var nyfødt og gradvis opp gjennom ungdomsårene.
Adenosintrifosfat

Adenosin-5'-trifosfat (ATP, etter det engelske navnet Adenosine triphosphate) er et multifunksjonelt nukleotid som brukes i celler som et koenzym. ATP blir ofte kalt «molekylær valutaenhet» for intracellulær energioverføring. ATP frakter kjemisk energi i cellene for metabolismen. ATP dannes under fotofosforylering og cellulær respirasjon, og brukes av enzymer og strukturelle proteiner i mange cellulære prosesser, herunder biosyntetiske reaksjoner, motilitet og celledeling. Ett ATP-molekyl inneholder tre fosfatgrupper, og det blir produsert fra uorganisk fosfat og adenosindifosfat (ADP) eller adenosinmonofosfat (AMP) ved hjelp av enzymet ATP-syntase. 
Metabolske prosesser som bruker ATP som en energikilde omdanner det tilbake til dets forløpere. ATP er derfor i kontinuerlig resirkulasjon i levende organismer. Menneskekroppen inneholder i gjennomsnitt 250 gram ATP.ATP blir brukt som et substrat i signaltransduksjonsveiene av kinaser som fosforylerer proteiner og lipider, samt av adenylat syklase, som bruker ATP til å produsere det sekundære budbringermolekylet syklisk AMP. Forholdet mellom ATP og AMP brukes av en celle til å oppfatte hvor mye energi som er tilgjengelig og kontrollere de metabolske veiene som produserer og forbruker ATP etter behov. I tillegg til sin rolle i energimetabolismen og signalisering, blir også ATP inkorporert i nukleinsyrer av polymeraser under DNA-replikasjon -og transkripsjon. 
Strukturelt sett består dette molekylet av en purinbase (adenin) festet til et 1'-karbonatom i et pentosesukker (ribose). Tre fosfatgrupper er festet på 5'-karbonatomet i pentosesukkeret. Det er påhekting og avhekting av disse fosfatgruppene som hele tiden står for interkonvertering av ATP, ADP og AMP. Når ATP brukes i DNA-syntese, blir monosakkaridet ribose først omdannet til deoksyribose av ribonukleotid reduktase.
ATP ble oppdaget av Karl Lohmann i 1929, men dets korrekte struktur ble ikke bestemt før noen år senere. Det ble i 1941 foreslått av Fritz Albert Lipmann at ATP var det viktigste energioverføringsmolekylet i cellen. ATP ble kunstig syntetisert for første gang av Alexander Todd i 1948.


== Referanser ==


== Eksterne lenker ==
Artikkel på SNL
(en) Oppføring på PubChem
(en) Oppføring på KEGG
(en) Adenosintrifosfat på HyperPhysics
(en) ATP: The Perfect Energy Currency for the Cell
Afrikabladhøne

Afrikabladhøne (Actophilornis africanus) er en fugl i familien bladhøns.


== Eksterne lenker ==
(en) afrikabladhøne – oversikt og omtale av artene i WORMS-databasen 
(en) afrikabladhøne i Global Biodiversity Information Facility 
(no) afrikabladhøne hos Artsdatabanken 
(en) afrikabladhøne hos ITIS 
(en) afrikabladhøne hos NCBI 
(en) Kategori:Actophilornis africanus – bilder, video eller lyd på Wikimedia Commons 
(en) Actophilornis africanus – galleri av bilder, video eller lyd på Wikimedia Commons 
Actophilornis africanus – detaljert informasjon på Wikispecies
Aboriginhonningeter

Aboriginhonningeter (Manorina flavigula) er en fugl i gruppen Manorina i familien honningetere og er endemisk til Australia.


== Underarter ==
Det er beskrevet fem underarter av aboriginhonningeter:

Manorina flavigula lutea (Gould, 1840)
Manorina flavigula melanotis (F. E. Wilson, 1911)
Manorina flavigula melvillensis (Mathews, 1912)
Manorina flavigula obscura (Gould, 1841)
Manorina flavigula wayensis (Mathews, 1912)


== Referanser ==


== Eksterne lenker ==
(en) aboriginhonningeter i Global Biodiversity Information Facility 
(no) aboriginhonningeter hos Artsdatabanken 
(en) aboriginhonningeter hos ITIS 
(en) aboriginhonningeter hos NCBI 
(en) Kategori:Manorina flavigula – bilder, video eller lyd på Wikimedia Commons 
(en) Manorina flavigula – galleri av bilder, video eller lyd på Wikimedia Commons 
Manorina flavigula – detaljert informasjon på Wikispecies 
Avibase: Manorina flavigula. Besøkt 02. mai 2013.
ATP-touren

ATP-touren er den øverste serien i tennis for herrer, og arrangeres av Association of Tennis Professionals (ATP). Serien består av turneringer i fem kategorier:

ATP World Tour Finals  (arrangeres i samarbeid med ITF)
Masters 1000
500 Series
250 Series
ATP Challenger Tour


== Eksterne lenker ==
ATPWorldTour.com
Bladhøns

Bladhøns (Jacanidae) er en familie av vade-, måke- og alkefugler.


== Arter ==
Microparra
Dvergbladhøne, Microparra capensis
Actophilornis
Afrikabladhøne, Actophilornis africana
Madagaskarbladhøne, Actophilornis albinucha
Irediparra
Kambladhøne, Irediparra gallinacea
Hydrophasianus
Fasanbladhøne, Hydrophasianus chirurgus
Metopidius
Bronsebladhøne, Metopidius indicus
Jacana
Gulpannebladhøne, Jacana spinosa
Rødflikbladhøne, Jacana jacana


== Eksterne lenker ==
(en) bladhønsfamilien – oversikt og omtale av artene i WORMS-databasen 
(en) bladhønsfamilien i Encyclopedia of Life 
(en) bladhønsfamilien i Global Biodiversity Information Facility 
(no) bladhønsfamilien hos Artsdatabanken 
(en) bladhønsfamilien hos Fossilworks 
(en) bladhønsfamilien hos ITIS 
(en) bladhønsfamilien hos NCBI 
(en) Kategori:Jacanidae – bilder, video eller lyd på Wikimedia Commons 
(en) Jacanidae – galleri av bilder, video eller lyd på Wikimedia Commons 
Jacanidae – detaljert informasjon på Wikispecies
Afrikahaukørn

Afrikahaukørn (Hieraaetus spilogaster) er en haukefugl.


== Beskrivelse ==


== Eksterne lenker ==
(en) Afrikahaukørn i Encyclopedia of Life 
(en) Afrikahaukørn i Global Biodiversity Information Facility 
(no) Afrikahaukørn hos Artsdatabanken 
(en) Afrikahaukørn hos ITIS 
(en) Afrikahaukørn hos NCBI 
(en) Kategori:Aquila spilogaster – bilder, video eller lyd på Wikimedia Commons 
(en) Aquila spilogaster – galleri av bilder, video eller lyd på Wikimedia Commons 
Aquila spilogaster – detaljert informasjon på Wikispecies
David Ashworth

David Ashworth (født 2. juni 1868, død 23. mars 1947) var en irsk fotballtrener som er mest kjent for å ha trent Liverpool FC og Oldham Athletic FC.
Han startet som trener for Oldham i 1906 der hadde han åtte suksessrike år før han gikk til Stockport County FC i 1914. Han var  trener for dem under første verdenskrig.
I 1920 tok han over som manager i Liverpool FC, der han ledet klubben til en fjerdeplass i serien, åtte poeng bak mesterne Burnley FC den første sesongen. Den andre sesongen hans vant de den øverste divisjonen for første gang på 16 år. Sesongen 1922/23 toppet han tabellen med Liverpool, men gikk til nedrykningstruede Oldham i februar, Liverpool vant bare en av de syv siste kampene da, men de vant likevel serien med seks poeng. Oldham rykket ned, han var der bare et år før han tok over Manchester City FC, men han dro derfra i 1925 når de kjempet om å ikke rykke ned. Han prøvde seg som manager i Walsall FC mellom 1926 og 1927.
Han døde i 1947 i en alder av 79 år.


== Meritter ==
Liverpool FC1921-22 Ligaen i England


== Referanser ==


== Eksterne lenker ==
(en) David Ashworth – Transfermarkt 
(en) David Ashworth – Soccerbase.com (manager) 
(en) lfchistory.net om Ashworth
Voilock

En voilock er en type salteppe til hest som er formet som salen, i motsetning til en shabrack, som er firkantet. Voilocken finnes i mange varianter, både til dressursal, sprangsal og allroundsaler. En voilock gjør at salen ligger bedre på plass, og suger opp svette fra hestens rygg og hindrer dermed at selve salen blir gjennombløt, noe som kan skade læret. En voilock finnes i alle mulige farger og stofftyper med ulik søm og sying.
Piotr Fijas

Piotr Fijas (født 27. juni 1958 i Bielsko-Biała) er en tidligere polsk skihopper. Han deltok internasjonalt (verdenscupen og hoppuka) mellom 1978/79 og 1987/88.
Fijas tok til sammen 3 seire i renn i verdenscupen. Hans beste sesong sammenlagt i verdenscupen var 1984/85, da han ble nr. 14. Han deltok i tre OL (1980, 1984 og 1988), med 7.-plass i normalbakken i Sarajevo i 1984 som beste plassering.
Hans store styrke var som skiflyger. Han tok bronse i VM i skiflyging i Planica i 1979, og i 1987 satte han verdensrekord i Planica med 194 meter. Den verdensrekorden sto i 7 år, og er det lengste skihoppet som er gjort med parallelle ski, altså uten V-stil. Han satte også bakkerekord i skiflygingsbakken i Vikersund i 1986, med 163 meter.
Piotr Fijas la opp som skihopper etter OL i Calgary i 1988. Han er i dag en av trenerne på det polske hopp-landslaget.


== Referanser ==


== Eksterne lenker ==
(en) Piotr Fijas – Olympedia 
(en) Piotr Fijas – Sports-Reference (OL-resultater – arkivert) 
(pl) Piotr Fijas – Polens olympiske komité 
(en) Piotr Fijas – FIS (skihopping)
Skaberakk

Et skaberakk er et stort, ofte heraldisk utsmykket hestedekken båret av hester utrustet til strid eller ridderturneringer i middelalderen. Et mindre skaberakk ble fra 1600-tallet lagt under sadelen til kavalerihester, særlig av husarer. Ordet er lånt fra tysk Schabracke, som kommer fra fra tyrkisk çaprak («saldekke») gjennom ungarsk csábrák .
På engelsk kalles middelalderens store skaberakk caparison etter fransk caparaçon og spansk caparazón, mens skaberakker brukt i nyere tid på hester for kavaleri- og husarregimenter kalles shabrack eller shabraque. 
I nyere tid er ordet shabrack, lånt fra engelsk eller svensk, tatt i bruk innenfor hestesporten om et mindre sadelunderlag som skal beskytte hesten mot gnagsår og sadelen mot hestens svette. Dette er firkantet, i motsetning til en voilock, som er formet etter salen. Shabracker finnes i alle mulige stofftyper og farger, med ulike sømmer og stopping. Shabracker finnes til både sprang-, dressur- og allroundsaler.


== Galleri ==

		
		
		


== Referanser ==


== Eksterne lenker ==
(en) Shabrack – kategori av bilder, video eller lyd på Commons 
(en) Caparison – kategori av bilder, video eller lyd på Commons
Rabiesvirus

Rabiesvirus er et rhabdovirus som tilhører slekten Lyssavirus. Viruset forårsaker rabies, også kjent som hundegalskap.


== Eksterne lenker ==
(en) Rabiesvirus i Encyclopedia of Life 
(en) Rabiesvirus i Global Biodiversity Information Facility 
(en) Kategori:Rabies – bilder, video eller lyd på Wikimedia Commons 
Rabies lyssavirus – detaljert informasjon på Wikispecies
Afrikagrønndue

Afrikagrønndue er en art i gruppen duefugler.


== Utbredelse ==
Verdens naturvernunion lister pr. februar 2018 naturlig utbredelse av arten i: Angola, Benin, Botswana, Burkina Faso, Burundi, Elfenbenskysten, Ekvatorial-Guinea, Etiopia, Gabon, Gambia, Ghana, Guinea, Guinea-Bissau, Kamerun, Kenya, Den demokratiske republikken Kongo, Republikken Kongo, Liberia, Malawi, Mali, Mosambik, Namibia, Niger, Nigeria, Rwanda, São Tomé og Príncipe, Senegal, Den sentralafrikanske republikk, Sierra Leone, Sør-Sudan, Sudan, Tanzania, Togo, Tsjad, Uganda, Zambia og Zimbabwe.


== Referanser ==


== Eksterne lenker ==
(en) Afrikagrønndue i Encyclopedia of Life 
(en) Afrikagrønndue i Global Biodiversity Information Facility 
(no) Afrikagrønndue hos Artsdatabanken 
(en) Afrikagrønndue hos ITIS 
(en) Afrikagrønndue hos NCBI 
(en) Kategori:Treron calvus – bilder, video eller lyd på Wikimedia Commons 
Treron calvus – detaljert informasjon på Wikispecies
Riccione

Riccione er en italiensk kommune i provinsen Rimini. Byen er en populære badeby langs Adriaterhavet i den historiske regionen Romagna. Per 2007 var 34 868 innbyggere her.


== Referanser ==


== Eksterne lenker ==
Offisielt nettsted 
(en) Riccione – kategori av bilder, video eller lyd på Commons 
Riccione Turismo, turistinformasjon
Afrikagapenebb

Afrikagapenebb (Anastomus lamelligerus) er en fugl i storkefamilien. Den er en rovfugl og lever av fisk og krypdyr.


== Inndeling ==
Inndelingen følger HBW Alive og er i henhold til Elliott (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

Ciconiiformes, storkefugler
Ciconiidae, storkefamilien
Leptoptilos
L. crumenifer, marabustork
L. dubius, storadjutant
L. javanicus, småadjutant
Mycteria
M. americana, amerikastork
M. ibis, gulnebbstork
M. leucocephala, beltestork
M. cinerea, malaystork
Anastomus
A. oscitans, asiagapenebb
A. lamelligerus, afrikagapenebb
A. l. lamelligerus (nominatformen), utbredt i Afrika sør for Sahara, bortsette fra i det mest sørlige Afrika
A. l. madagascariensis, utbredt på Madagaskar
Ciconia
C. nigra, svartstork
C. abdimii, blåmaskestork
C. microscelis, (ikke navngitt, afrikaullhalsstork)
C. episcopus, ullhalsstork (asiaullhalsstork)
C. stormi, svartkronestork
C. maguari, maguaristork
C. ciconia, stork
C. boyciana, svartnebbstork
Jabiru (monotypisk)
J. mycteria, jabirustork
Ephippiorhynchus
E. asiaticus, svarthalsstork
E. senegalensis, sadelnebbstork


== Referanser ==


== Eksterne lenker ==
(en) Afrikagapenebb – oversikt og omtale av artene i WORMS-databasen 
(en) Afrikagapenebb i Encyclopedia of Life 
(en) Afrikagapenebb i Global Biodiversity Information Facility 
(no) Afrikagapenebb hos Artsdatabanken 
(en) Afrikagapenebb hos Fossilworks 
(en) Afrikagapenebb hos ITIS 
(en) Afrikagapenebb hos NCBI 
(en) Kategori:Anastomus lamelligerus – bilder, video eller lyd på Wikimedia Commons 
(en) Anastomus lamelligerus – galleri av bilder, video eller lyd på Wikimedia Commons 
Anastomus lamelligerus – detaljert informasjon på Wikispecies
Birk Ruud

Birk Ruud (født 2. april 2000) er en norsk freestylekjører som representerer Bærums Skiklub og er olympisk mester i big air.


== Karriere ==
Ruud representerte Norge i Vinter-OL for ungdom i 2016 og tok gullmedalje i slopestyle foran amerikanske Alex Hall og Finn Bilous fra New Zealand.Han har to X Games-gull i «big air» fra X Games Norway 2018 og Vinter-X Games Aspen 2019, samt ett VM-sølv i «slopestyle» fra VM i freestyle og snøbrett 2019.Ruud ble olympisk mester i big air i OL 2022 i Beijing. Dette var første gang big air stod på OL-programmet i friski. Under finalen sikret Ruud gullmedaljen på sitt første løp, med en samlet poengsum på 187,75. På seiersløpet sitt, da Ruud som allerede hadde sikret gullet før sitt siste forsøk gjorde et langt enklere triks, en dobbel 1440 mute samtidig som han holdt det norske flagget, ga samtlige seks dommerne Ruud poengsummen 69.Ruud er siden 2020 MOT-ambassadør.


== Referanser ==


== Eksterne lenker ==
(en) Birk Ruud – Olympics.com 
(en) Birk Ruud – Olympedia 
(en) Birk Ruud – X Games 
(en) Birk Ruud – FIS (freestyle) 
(en) Birk Ruud på Instagram 
(en) Birk Ruud på TikTok 
(no) Profil som MOT-ambassadør
Christiania Bank og Kreditkasse

Christiania Bank og Kreditkasse (også kjent som Kreditkassen) var et norsk bank- og finansselskap. 


== Navn ==
Banken ble grunnlagt som Christiania Kreditkasse, navnet ble endret til Bank og Kreditkasse i 1862. Selskapet ble på folkemunne omtalt som Kreditkassen og banken benyttet selv dette navnet i sin markedsføring i mange år, selv om det fulle navnet alltid var det offisielle. De senere år var også betegnelsen K-bank i bruk. Selskapet valgte å benytte navnet Christiania Bank i internasjonale sammenhenger.


=== Oppnavn ===
Folkehumoren gjorde flere oppfinnsomme omskrivninger av bankens fulle navn i årenes løp, mest kjent er «Christiania Krek og Bandittkasse» og «Christiania Konk og Falittkasse».


== Historie ==
Banken ble etablert i 1848 av blant andre Fritz Heinrich Frølich, og var dermed Norges eldste forretningsbank. Banken holdt opprinnelig til i hjemmet til Frølich, som var banksjef de første 27 årene. Virksomheten ble flyttet til egne lokaler først i 1858. Bankens første filial ble åpnet 1897. Banken hadde etter hvert sitt hovedkontor i Karl Johans gate 15/Stortorget 6, senere også Stortorget 7 og 8.
Frem til 1950-tallet hadde banken kun filialer i Oslo, men oppkjøp av Elverum Kreditbank og Hamar Privatbank i 1957 medførte at Kreditkassen etablerte seg utenfor hovedstaden. Andre oppkjøp i årene som fulgte inkluderer Agder Bank i 1959, Andresens Bank i 1980, Vestfoldbanken i 1981 og Fiskernes Bank i 1983. Bankens første internasjonale kontor ble åpnet i Luxembourg i 1973, og banken etablerte etterhvert avdelinger i London, New York og Singapore. I 1958 ble Eilif Due, som hadde vært bankens administrerende direktør siden 1936, avløst av Sven Viig. Deretter var Tor Moursund administrerende direktør fra 1977 til 1990.
Kreditkassen led store tap på slutten av 1980-tallet og begynnelsen av 1990-tallet, som ledet frem til en alvorlig økonomisk krise i 1991. Kreditkassen var da teknisk konkurs, og staten gikk inn som eneeier. I 1995 solgte staten seg ned til en minimal aksjemajoritet på 51,1%. I 2000 fikk Nordea innvilget konsesjon av den norske regjeringen, noe som åpnet for oppkjøp av Kreditkassen. All bruk av navnene CBK, Kreditkassen og K-bank opphørte sommeren 2002, etter at alle bankfilialer og annet relatert hadde gått over til Nordeas navn og logo. Foruten Kreditkassen utgjøres Nordea i dag av de tidligere finske Merita, svenske Nordbanken  og danske Unibank.
Tom Ruud ble konsernsjef i CBK i 1997. Etter fusjonsprosessen som innlemmet CBK i Nordea, satt han i Nordeas konsernledelse frem til utgangen av 2008, da han forlot banken.


== Referanser ==
Programvarefeil

En programvarefeil (populært kalt bug, fra engelsk, eller programlus på norsk) er en tilstand eller feil i et dataprogram som trenger korreksjon. Disse feilene eller tilstandene gir et resultat eller oppførsel som enten ikke var tiltenkt eller som opprinnelig var ønsket, men som nå skal endres.
Når en bug opptrer som en programvarefeil er de syntaktisk korrekt, men medfører en kjøretidsfeil. Dette fører til at det som oftest ikke finnes verktøy som automatisk finner feilene, slik som ved syntaksfeil hvor feil påvises under kompilering av program.
Når en bug opptrer som en uønsket tilstand i et program vil det ofte finnes et tilsvarende endringsforslag. Under programvareutvikling blir gjerne endringsforslag sporet som om de var programvarefeil i feilrapporteringssystem slik som Bugzilla og Jira, mens de i større driftsmiljøer blir sporet som endringsforslag i egne configuration management databases (CMDB).
Det var en bug som var skyld i at Ariane 5s flight 501 ble mislykket. I dette tilfellet medførte en kjøretidsfeil en feiltilstand på grunn av en integer overflow og en større feilrapport ble lagd og sendt over en intern databuss. Det igjen gjorde at andre viktige data ikke ble overført og raketten kom ut av kontroll. Som resultat av det ble rakettens selvødeleggelsessystem utløst. Feilen er kjent som en av historiens dyreste programvarefeil.


== Etymology ==

Det engelske ordet «bug» kommer fra den elektriske datamaskinens barndom, da lyset fra radiorørene som drev maskinene tiltrakk seg insekter («bugs») som kunne kortslutte kretser i maskinen og måtte fjernes manuelt.


== Referanser ==